เมกะเทรนด์ดิจิทัล และโอกาสการลงทุนที่คุณอาจคาดไม่ถึง
แม้โควิด 19 จะเป็นตัวแปรที่ทำให้หลายอย่างหยุดชะงัก แต่กลับเป็นตัวเร่งที่ทำให้โลกเข้าสู่ยุคดิจิทัลเร็วขึ้น ไม่ว่าจะเป็นเรื่องการใช้ชีวิต การติดต่อสื่อสาร ไปจนถึงการทำงานที่ปรับรูปแบบเป็น Work from Home หรือ Work from Anywhere  ข้อมูลต่าง ๆ จึงต้องสามารถเข้าถึงได้ จากทุกที่ ทุกเวลา ผ่านการเชื่อมต่อระบบอินเทอร์เน็ต ทำให้ความต้องการใช้บริการด้านระบบคลาวด์ (Cloud) และศูนย์ปฏิบัติการข้อมูล (Internet Data Center) ของแทบทุกหน่วยงานเพิ่มขึ้นอย่างก้าวกระโดด  คาดว่าธุรกิจคลาวด์ในประเทศไทยจะเติบโตเฉลี่ยปีละ 19.40% (ปี 2561–2566) และจะมีมูลค่าสูงถึง 27 พันล้านบาท ในอีก 2 ปีข้างหน้า  แล้วบริษัทในไทย มีใครทำธุรกิจคลาวด์บ้าง? ลงทุนแมนจะเล่าให้ฟัง
28 พ.ค. 2564

เมกะเทรนด์ดิจิทัล และโอกาสการลงทุนที่คุณอาจคาดไม่ถึง
INETREIT x ลงทุนแมน
แม้โควิด 19 จะเป็นตัวแปรที่ทำให้หลายอย่างหยุดชะงัก แต่กลับเป็นตัวเร่งที่ทำให้โลกเข้าสู่ยุคดิจิทัลเร็วขึ้น
ไม่ว่าจะเป็นเรื่องการใช้ชีวิต การติดต่อสื่อสาร ไปจนถึงการทำงานที่ปรับรูปแบบเป็น Work from Home หรือ Work from Anywhere
ข้อมูลต่าง ๆ จึงต้องสามารถเข้าถึงได้ จากทุกที่ ทุกเวลา ผ่านการเชื่อมต่อระบบอินเทอร์เน็ต
ทำให้ความต้องการใช้บริการด้านระบบคลาวด์ (Cloud) และศูนย์ปฏิบัติการข้อมูล (Internet Data Center) ของแทบทุกหน่วยงานเพิ่มขึ้นอย่างก้าวกระโดด
คาดว่าธุรกิจคลาวด์ในประเทศไทยจะเติบโตเฉลี่ยปีละ 19.40% (ปี 2561–2566) และจะมีมูลค่าสูงถึง 27 พันล้านบาท ในอีก 2 ปีข้างหน้า
แล้วบริษัทในไทย มีใครทำธุรกิจคลาวด์บ้าง?
ลงทุนแมนจะเล่าให้ฟัง
‘บมจ.อินเทอร์เน็ตประเทศไทย หรือ INET’ เป็นหนึ่งในผู้นำด้านการให้บริการคลาวด์และ Internet Data Center สัญชาติไทยที่ทำธุรกิจมายาวนานกว่า 26 ปี มีภาครัฐถือหุ้นในสัดส่วน 49%
โดยถือเป็นผู้ให้บริการคลาวด์รายแรก ๆ ในประเทศ และให้บริการโครงสร้างพื้นฐานด้านไอซีทีแบบครบวงจรแก่ลูกค้าทั้งภาครัฐและเอกชน ถือเป็นการให้บริการด้านโครงสร้างพื้นฐานที่สำคัญของประเทศไทย
INET มีบริการครอบคลุมตั้งแต่คลาวด์ ศูนย์ข้อมูล ไปจนถึงการให้บริการอินเทอร์เน็ต โดยแบ่งธุรกิจได้เป็น 3 กลุ่ม
1. บริการ Cloud Solutions ประกอบด้วย
- Infrastructure as a Service (IaaS) ให้บริการเช่าใช้โครงสร้างพื้นฐานด้านไอที แทนการลงทุนซื้อ server, storage
- Platform as a Service (PaaS) เปิดให้ผู้ใช้งานนำแอปพลิเคชันมาทำงานบนระบบ โดยไม่ต้องลงทุนด้านฮาร์ดแวร์และซอฟต์แวร์
- Software as a Service (SaaS) ให้บริการด้านแอปพลิเคชัน
2. บริการเชื่อมต่ออินเทอร์เน็ต (Internet Access) ที่มีพื้นที่ให้บริการครอบคลุมทุกจังหวัด
3. บริการ Internet Data Center โดยศูนย์ปฏิบัติการข้อมูลไอเน็ต (INET-IDC) ประกอบด้วย
- บริการ Co-Location (บริการแบบรับฝากเซิร์ฟเวอร์)
- บริการศูนย์สำรองข้อมูลเพื่อการบริหารจัดการฐานข้อมูลอย่างมีประสิทธิภาพและปลอดภัยและรองรับการทำงานของพนักงานในทุกสถานการณ์ฉุกเฉิน เช่น วิกฤติน้ำท่วม วิกฤติการเมือง
นอกจากนี้ INET ยังมีบริการนำส่งข้อมูลใบกำกับภาษีอิเล็กทรอนิกส์ (e-Tax Invoice) ที่เชื่อมต่อกับระบบของกรมสรรพากรโดยตรงอีกด้วย
โดยสัดส่วนรายได้กว่า 70% ของ INET มาจากการให้บริการคลาวด์ ซึ่งตอนนี้มีผู้ใช้บริการเพิ่มขึ้น จากการ Work from home ในช่วงโควิด 19 และมีแนวโน้มเติบโตอย่างต่อเนื่อง จากการสนับสนุนให้องค์กรธุรกิจเปลี่ยนผ่านสู่บริการในรูปแบบดิจิทัล
นอกจากจะช่วยเพิ่มประสิทธิภาพการทำงาน บริการของ INET ยังทำให้ลูกค้าสามารถลดค่าใช้จ่ายในการลงทุนซื้ออุปกรณ์ใหม่ ๆ ที่มีราคาแพงได้ในขณะเดียวกัน
ปัจจุบัน INET มีศูนย์ปฏิบัติการข้อมูล ที่ให้บริการทั้งในกลุ่มธุรกิจคลาวด์และ Co-Location รวม 3 แห่ง ในกรุงเทพฯ และจังหวัดสระบุรี
โดยศูนย์ปฏิบัติการข้อมูลทั้ง 3 แห่ง พัฒนาภายใต้แนวคิด Clean, Green และ Energy Saving
เน้นระบบรักษาความปลอดภัยที่ได้มาตรฐานสากล และคำนึงถึงผลกระทบต่อสิ่งแวดล้อม
ผ่านการออกแบบที่เชื่อมต่อระบบระหว่างทุกศูนย์อย่างสมบูรณ์ แม้กรณีเกิดเหตุฉุกเฉิน
จากเครือข่ายเสถียรภาพสูงในรูปแบบ Full Redundancy ที่ช่วยป้องกันความเสี่ยง พร้อมการอำนวยความสะดวกตลอด 24 ชั่วโมง
ทำให้ INET-IDC ถือเป็นศูนย์ปฏิบัติการข้อมูลที่มีความทันสมัยที่สุดแห่งหนึ่งในประเทศ
และสามารถคว้ารางวัล Center Service Vendor of the Year 2013 จาก Frost & Sullivan องค์กรให้คำปรึกษาและวิจัยระดับโลก
ล่าสุด INET เตรียมระดมทุนโดยจัดตั้งทรัสต์เพื่อการลงทุนในสิทธิการเช่าอสังหาริมทรัพย์ไอเน็ต หรือ INET Leasehold Real Estate Investment Trust (INETREIT)
เพื่อเข้าลงทุนครั้งแรกในโครงการ INET-IDC 3 เฟส 1 วงเงินลงทุนรวม 4,000 – 4,500 ล้านบาท
เรียกได้ว่า INETREIT จะเป็นกองทรัสต์กองแรก ๆ ในประเทศไทย ที่เข้าลงทุนในอสังหาริมทรัพย์ที่อยู่ในธุรกิจดิจิทัล
ซึ่งมีศักยภาพเติบโตไปกับระบบเศรษฐกิจใหม่ที่ขับเคลื่อนด้วยนวัตกรรม และไลฟ์สไตล์ของผู้คนในยุคนี้อย่างแท้จริง..
References
- ร่างแบบแสดงรายการข้อมูลการเสนอขายหลักทรัพย์และหนังสือชี้ชวนฉบับเต็มของ INETREIT ซึ่งได้ยื่นต่อสำนักงาน ก.ล.ต. ที่